**Investește în oameni!**

FONDUL SOCIAL EUROPEAN

Programul Operațional Sectorial Dezvoltarea Resurselor Umane 2007 – 2013

Axa prioritară 2 - Corelarea învățării pe tot parcursul vieții cu piața muncii

Domeniul major de intervenție 2.1 - Tranziția de la școală la viață activă

Titlul proiectului: „Student activ – Profesionist de succes – PRO-ACTIV”

Contract: POSDRU/189/2.1/G/156345

18.12.2015

**COMUNICAT DE PRESĂ**

**„Student activ – Profesionist de succes – PRO-ACTIV” – o șansă reală**

**pentru studenții la profil economic, administrație publică și marketing**

**Agenția Națională a Funcționarilor Publici** în parteneriat cu **SC Arexim Audit SRL** și **Universitatea din București** aufinalizat proiectul **„Student activ – Profesionist de succes – PRO-ACTIV”** (POSDRU/189/2.1/G/156345).

Proiectul s-a desfășurat în perioada iulie-decembrie 2015 și s-a adresat studenților **din centrul universitar București**, din ciclul de licență sau de masterat, din cadrul profilelor **economic**, **administrație publică** și **marketing,** care nu au mai beneficiat până în prezent de un stagiu de practică derulat printr-un proiect POSDRU. Astfel, prin intermediul proiectului, studenții au beneficiat de următoarele oportunități:

* **153 stagii de practică**, însoțite de **sesiuni de consiliere** și de realizarea unui **profil vocațional** complex. Stagiile de practică au fost realizate în cadrul Arexim Audit, Agenției Naționale a Funcționarilor Publici, Direcției Generale de Asistență Socială și Protecția Copilului Sector 6, Instituţiei Prefectului Municipiului Bucureşti, Direcției Generale de Poliţie Locală Sector 3, Ministerului Mediului, Apelor și Pădurilor;
* **Subvenții în valoare de 137.700 RON** pentru studenții practicanți;
* **45 premii în valoare totală de 57.600 RON** acordate studenților cu cele mai valoroase planuri de îmbunătăţire a proceselor din administraţia publică sau planuri de afaceri, precum și cu cele mai bune planuri de carieră prezentate în cadrul concursurilor organizate în cadrul proiectului;
* **4 vizite de studiu** în cadrul Corpului Experților Contabili și Contabililor Autorizați din România (CECCAR), filiala București și Agenției Naționale a Funcționarilor Publici;
* **6 workshopuri** (3 în București, 3 în Sinaia) pe tema construcției unei cariere de succes, cu participarea a peste 460 de studenți.

*Proiectul este co-finanțat prin Fondul Social European, Programul Operațional Sectorial Dezvoltarea Resurselor Umane 2007-2013.*

**Persoane de contact**

Alexandru Paru, Manager proiect

[alexandru.paru@gmail.com](mailto:alexandru.paru@gmail.com), +40 724 231 877

Adriana Cîrciumaru, Coordonator implementare proiect ANFP

[adriana.circiumaru@anfp.gov.ro](mailto:adriana.circiumaru@anfp.gov.ro), +40 754 054 431

Anca Anton, Expert informare și publicitate

[anca.anton.ro@gmail.com](mailto:anca.anton.ro@gmail.com), +40 745 323 737